Document ID: 32007D0802

KOMISSION PÄÄTÖS,
tehty 4 päivänä joulukuuta 2007,
päätöksen 2002/840/EY muuttamisesta elintarvikkeita ionisoivalla säteilyllä käsittelevien, kolmansissa maissa sijaitsevien hyväksyttyjen laitosten luettelon osalta
(tiedoksiannettu numerolla K(2007) 5823)
(ETA:n kannalta merkityksellinen teksti)
(2007/802/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä 22 päivänä helmikuuta 1999 annetun Euroopan parlamentin ja neuvoston direktiivin 1999/2/EY (1) ja erityisesti sen 9 artiklan 2 kohdan,
sekä katsoo seuraavaa:
(1)
Direktiivin 1999/2/EY mukaan ionisoivalla säteilyllä käsiteltyjä elintarvikkeita saa tuoda kolmannesta maasta vain, jos ne on käsitelty yhteisön hyväksymässä säteilytyslaitoksessa.
(2)
Komission päätöksessä 2002/840/EY (2) vahvistetaan luettelo hyväksytyistä laitoksista.
(3)
Komissio on saanut kahden Thaimaassa sijaitsevan säteilytyslaitoksen hyväksymishakemuksen niiden toimivaltaisilta viranomaisilta. Komission asiantuntijat ovat tarkastaneet, täyttävätkö säteilytyslaitokset direktiivin 1999/2/EY vaatimukset ja erityisesti takaako virallinen valvonta, että ne täyttävät mainitun direktiivin 7 artiklan vaatimukset.
(4)
Thaimaassa sijaitsevat laitokset täyttivät useimmat direktiivin 1999/2/EY vaatimuksista. Thaimaan toimivaltaiset viranomaiset ovat puuttuneet riittävällä tavalla komission nimeämiin puutteisiin.
(5)
Sen vuoksi päätöstä 2002/840/EY olisi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2002/840/EY liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä joulukuuta 2007.

Labels: 7
18
17
5